《虞美人 春景》
明代·沈自炳

竹篱阵阵飞花雨，栖燕衔香语。孤云细草小溪晴，攀梅拾豆打流莺，短桥横。

杨花一似郎情薄，相见还飘泊。空余三月断肠春，万重山外楚江滨，有行人。

作者简介：（?—1646）苏州府吴江人，字君晦。博学工文词，在复社号为眉目。福王立，以恩贡授中书舍人，参扬州史可法幕。归与吴易起兵抗清，屯于长白荡，出没旁近诸县。及败，与弟沈自駉均投水死。